
 2.8.2019
 BG
 Официален вестник на Европейския съюз
 L 204/3
 РЕГЛАМЕНТ ЗА ИЗПЪЛНЕНИЕ (ЕС) 2019/1293 НА КОМИСИЯТА
 от 29 юли 2019 година
 за изменение на Регламент за изпълнение (ЕС) No 577/2013 по отношение на списъка с територии и трети държави в приложение II и образеца на ветеринарно-санитарен сертификат за кучета, котки и порове в приложение IV
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 576/2013 на Европейския парламент и на Съвета от 12 юни 2013 г. относно движението с нетърговска цел на домашни любимци и за отмяна на Регламент (ЕО) No 998/2003 (1), по-специално член 13, параграф 2 и член 25, параграф 2 от него,
 като има предвид, че:
 (1)
 В Регламент за изпълнение (ЕС) No 577/2013 на Комисията (2) са определени, наред с другото, списъците на територии и трети държави, упоменати в член 13 от Регламент (ЕС) No 576/2013, както и ветеринарно-санитарните сертификати, изисквани за движението с нетърговска цел към държави членки на кучета, котки и порове от територии и трети държави.
 (2)
 Регламент за изпълнение (ЕС) No 577/2013 бе включен в Споразумението за Европейско икономическо пространство с Решение No 66/2016 на Съвместния комитет на ЕИП (3) и е напълно приложим за Норвегия, по същия начин като за държавите — членки на ЕС.
 (3)
 Норвегия е включена в част 1 от приложение II към Регламент за изпълнение (ЕС) No 577/2013. С Решение No 66/2016 на Съвместния комитет на ЕИП се урежда движението с нетърговска цел в държавите членки на кучета, котки и порове от Норвегия. Поради това е необходимо Норвегия да бъде заличена от списъка на териториите и третите държави, определен в част 1 от приложение II към Регламент за изпълнение (ЕС) No 577/2013.
 (4)
 Необходимо е също така новото име на бивша югославска република Македония да бъде отразено в списъка на териториите и третите държави, определен в част 2 от приложение II към Регламент за изпълнение (ЕС) No 577/2013.
 (5)
 В Регламент (ЕС) No 576/2013 се предвижда, наред с другото, че движението на кучета, котки и порове към държава членка от територия или трета държава за нетърговски цели се извършва само при условие че животните отговарят на всички превантивни здравни мерки по отношение на болести или зарази, различни от бяс, приети по силата на член 19, параграф 1 от същия регламент, както и да са придружени от идентификационен документ под формата на ветеринарно-санитарен сертификат. В част 1 от приложение IV към Регламент за изпълнение (ЕС) No 577/2013 на Комисията е установен образец на ветеринарно-санитарен сертификат.
 (6)
 Освен това, след като беше извършено задължителното преразглеждане на Делегиран регламент (ЕС) No 1152/2011 на Комисията (4), Комисията прие Делегиран регламент (ЕС) 2018/772 (5), с който, наред с другото, се определят правилата за категоризиране на държавите членки или на части от тях според това дали отговарят на изискванията за прилагане на превантивни здравни мерки за контрол на заразата с Echinococcus multilocularis при кучетата. Делегиран регламент (ЕС) No 1152/2011 бе отменен с Делегиран регламент (ЕС) 2018/772, считано от 1